લોકસભાની ચૂંટણી નજીક આવતાં દેશના બંને દિગ્ગજ પક્ષો એડીચોટીનું જોર લગાવી રહ્યા છે ત્યારે હવે જે તે વિસ્તારના સ્થાનિકો પોતાની સમસ્યાનો ઉકેલ ન આવતાં વિવિધ સ્થળે પોસ્ટરો લગાવી  ચૂંટણીના બહીસ્કારની ચીમકી આપી રહ્યા છે. Loading. . . ભરૂચ શહેરના લિંક રોડ પર આવેલ પારિજાતક વિહાર સોસાયટીના ગેટ બહાર ચૂંટણી બહિષ્કારના પોસ્ટર  લાગ્યા બાદમાં જુના ભરૂચ વિસ્તારમાં જુતાનો હાર પહેરાવવાની ચીમકી સાથે પ્રચાર પર પ્રતિબંધ અને સમસ્યાઓનું નિવારણ નહીં આવે તો લાલવાડી, પીરકાઠી વિસ્તારના લોકોએ પણ ચૂંટણી બહિષ્કારના બેનરો લગાવ્યા છે, જોત જોતામાં બહિષ્કારના બેનરો શહેરમાં ગુંજવા લાગ્યા અને ગત રોજ વધુ ચાર સોસાયટીના રહીશોએ બેનર લગાવી વિરોધ નોંધાવ્યો છે.